Die wêreld in foto’s – 26 Augustus 2016Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Aardbewing-oorlewende speel met ŉ hond in ŉ tentedorp wat as tydelike skuiling dien ná die verwoestende aardbewing in Pescara Del Tronto in Italië. Skenkings het begin instroom na Italië wat weereens daarin gefaal het om historiese dorpies en moderne stede te beskerm teen die hoogs seismiese aktiwiteite in daardie gebiede. Foto: AP/Gregorio Borgia ŉ Man mediteer op ŉ bankie voor ŉ meer in die Lumphini-park in Bangkok, Thailand. Die park is in die hartjie van die sakekern-distrik in Thailand se hoofstad en word gereeld deur drawwers en ander stedelinge, op soek na ŉ stedelike “groen ruimte”, besoek. Foto: AP/Charles Dharapak Betogers voer ŉ “sterftoneel” op om die toenemende aantal slagoffers van buitegeregtelike moorde in die Filippyne weens die “oorlog op dwelms” uit te beeld. Volgens die polisie is nagenoeg 2 000 mense, meestal vermeende dwelmgebruikers en -smouse, doodgemaak in dwelmverwante voorvalle vandat pres. Rodrigo Duterte 30 Junie 2016 president geword het, en die Filippynse senaat gemaan het om ŉ ondersoek na hierdie moorde van stapel te stuur. Foto: AP/Bullit Marquez ’n Vrou hardloop deur ŉ laning bome in Frankfurt, Duitsland. Foto: AP/Michael Probst ŉ Lugfoto van die Santa Maria della Misericordia in Accumoli in Italië, waar ŉ aardbewing Woensdag verwoesting gesaai het. Naskokke het nog Vrydag voorgekom. Foto: AP Photo/Localteam Die nuwe Tunisiese eerste minister, Youssef Chahed, lewer ŉ toespraak by ŉ parlementsitting in Tunisië. Foto: AP Photo/Riadh Dridi Die Renault-renjaer, Kevin Magnussen van Denemarke, in sy renmotor gedurende die eerste oefensessies by die Belgiese Formule Een Grand Prix-baan in Spa-Francorchamps in België. Foto: AP Photo/Olivier Matthys